title: Rozhodnutie Rady z 19. júla 1982 o uzatvorení dohody medzi Európskym hospodárskym spoločenstvom a vládou Senegalskej republiky, ktorou sa mení a dopĺňa dohoda o rybolove pri pobreží Senegalu, podpísaná 15. júna 1979, a k nej sa vzťahujúci protokol

text:
Dôležité právne oznámenie

|

31982D0531

Úradný vestník L 234 , 09/08/1982 S. 0008 - 0008 Španielske špeciálne vydanie: Kapitola 04 Zväzok 1 S. 0235  Portugalské špeciálne vydanie Kapitola 04 Zväzok 1 S. 0235

		Rozhodnutie Radyz 19. júla 1982o uzatvorení dohody medzi Európskym hospodárskym spoločenstvom a vládou Senegalskej republiky, ktorou sa mení a dopĺňa dohoda o rybolove pri pobreží Senegalu, podpísaná 15. júna 1979, a k nej sa vzťahujúci protokol(82/531/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 43,so zreteľom na návrh Komisie,so zreteľom na stanovisko Európskeho parlamentu [1],keďže spoločenstvo a Senegal viedli rokovania v súlade s druhým pododsekom článku 17 Dohody medzi vládou Senegalskej republiky a Európskym hospodárskym spoločenstvom o rybolove pri pobreží Senegalu [2] s cieľom stanoviť zmeny alebo doplnky príloh alebo protokolu uvedenému v jej článku 9;keďže po týchto rokovaniach bola 21. januára 1982 podpísaná dohoda, ktorou sa mení a dopĺňa uvedená dohoda o rybolove, a protokol;keďže je v záujme spoločenstva dohodu schváliť;keďže uzatvorením dohody sa rozhodnutie Rady 81/1055/EHS z 21. decembra 1981 o uzatvorení dohody vo forme výmeny listov, ktorou sa stanovuje predbežné uplatňovanie dohody medzi vládou Senegalskej republiky a Európskym hospodárskym spoločenstvom, ktorou sa mení a dopĺňa dohoda o rybolove pri pobreží Senegalu, a protokolu k nej, stáva zbytočným [3],ROZHODLA TAKTO:Článok 1Dohoda medzi Európskym hospodárskym spoločenstvom a vládou Senegalskej republiky, ktorou sa mení a dopĺňa dohoda o rybolove pri pobreží Senegalu, podpísaná 15. júna 1979, a k nej sa vzťahujúci protokol, sa týmto schvaľuje v mene spoločenstva.Texty uvedené v prvom pododseku sú pripojené k tomuto rozhodnutiu.Článok 2Predseda Rady predloží oznámenie stanovené v článku 2 dohody [4].Článok 3Rozhodnutie 81/1055/EHS sa týmto zrušuje s účinnosťou od vstupu dohody do platnosti.V Bruseli 19. júla 1982Za RadupredsedaB. Westh[1] Ú. v. ES C 125, 17.5.1982, s. 188.[2] Ú. v. ES L 226, 29.8.1980, s. 17.[3] Ú. v. ES L 379, 31.12.1981, s. 64.[4] Deň vstupu dohody do platnosti uverejní Generálny sekretariát Rady v Úradnom vestníku Európskych spoločenstiev.--------------------------------------------------


title: Rozhodnutie

text:
               16.12.2015

               SK

               Úradný vestník Európskej únie

               C 420/1

         ROZHODNUTIE
   (2015/C 420/01)
   GENERÁLNY TAJOMNÍK EURÓPSKEHO PARLAMENTU,

               —

               SO ZRETEĽOM NA nariadenie Rady (EHS, Euratom, ESUO) č. 259/68 (1), zmenené nariadením Rady (ES, Euratom) č. 723/2004 (2) a naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (3), a najmä článok 30 tohto služobného poriadku,

               —

               SO ZRETEĽOM NA rozhodnutie Predsedníctva Európskeho parlamentu z 13. januára 2014 o delegovaní právomocí menovacieho orgánu (AIPN) a orgánu oprávneného uzatvárať pracovné zmluvy (AHCC),

               —

               SO ZRETEĽOM NA skutočnosť, že 31. decembra 2015 končí platnosť týchto rezervných zoznamov Európskeho parlamentu:

                           —

                           AD/1/12, PE/96/S, PE/106/S, PE/110/S, PE/117/S, PE/118/S, PE/124/S, PE/154/S, AST/4/11, AST/5/11,

               —

               SO ZRETEĽOM NA stanovisko Spoločného výboru prednesené na schôdzi, ktorá sa konala 28. októbra 2015,

         ROZHODOL:
   Článok 1
   Platnosť rezervných zoznamov:

               AD/1/12, PE/106/S, PE/124/S, AST/4/11, AST/5/11

         sa predlžuje do 31. decembra 2016.
   Článok 2
   Platnosť rezervných zoznamov:

               PE/96/S, PE/110/S, PE/117/S, PE/118/S, PE/154/S

         sa nepredlžuje.

      V Luxemburgu 13. novembra 2015

         Klaus WELLE

            generálny tajomník

      (1)  Ú. v. ES L 56, 4.3.1968, s. 1.

      (2)  Ú. v. EÚ L 124, 27.4.2004, s. 1.

      (3)  Ú. v. EÚ L 287, 29.10.2013, s. 15.


title: Správna komisia Európskych spoločenstiev pre sociálne zabezpečenie migrujúcich pracovníkov - Rozhodnutie č. 200 z 15. decembra 2004 o spôsobe práce a zložení technickej komisie pre spracovanie údajov správnej komisie pre sociálne zabezpečenie migrujúcich pracovníkovText s významom pre EHP

text:
               23.4.2005

               SK

               Úradný vestník Európskej únie

               L 104/42

      ROZHODNUTIE č. 200
   z 15. decembra 2004
   o spôsobe práce a zložení technickej komisie pre spracovanie údajov správnej komisie pre sociálne zabezpečenie migrujúcich pracovníkov
   (Text s významom pre EHP)
   (2005/324/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. d) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (1), podľa ktorého správna komisia modernizačnými postupmi na výmenu informácií, konkrétne prispôsobením informačného toku medzi inštitúciami na účely telematickej výmeny, podporí a rozvinie spoluprácu medzi členskými štátmi, berúc do úvahy vývoj spracovania údajov v každom členskom štáte s cieľom urýchliť priznanie dávok,
   so zreteľom na článok 117c ods. 1 nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (2), podľa ktorého správna komisia zriadi a určí spôsob práce a zloženie technickej komisie, ktorá podľa článkov 117, 117a a 117b poskytne správy a odôvodnené stanovisko pred prijatím rozhodnutí,
   berúc do úvahy dôsledky rozšírenia Európskej únie 1. mája 2004 na fungovanie technickej komisie,
   ROZHODLA TAKTO:
   Článok 1
   1.   Správna komisia pre sociálne zabezpečenie migrujúcich pracovníkov zriaďuje technickú komisiu pre spracovanie údajov, ustanovenú v článku 117c ods. 1 nariadenia (EHS) č. 574/72. Táto komisia sa nazýva „technická komisia“.
   2.   Technická komisia má funkcie ustanovené v článku 117c ods. 2 nariadenia (EHS) č. 574/72.
   3.   Mandát týkajúci sa osobitných úloh technickej komisie určuje správna komisia pre sociálne zabezpečenie pracovníkov, ktorá môže tieto úlohy podľa potreby upraviť.
   Článok 2
   Technická komisia prijíma svoje správy a odôvodnené stanoviská, ak je to potrebné, na základe technických dokumentov a štúdií. Môže požiadať vnútroštátne správne orgány o informáciu, ktorú pokladá za potrebnú pre príslušné splnenie svojich úloh.
   Článok 3
   1.   Technická komisia sa skladá z dvoch členov z každého členského štátu, z ktorých jeden je nominovaný ako stály člen a druhý menovaný ako jeho zástupca. Zástupca vlády členského štátu pre správnu komisiu postupuje generálnemu sekretárovi správnej komisie nominácie z každého členského štátu.
   2.   Správy a odôvodnené stanoviská prijímajú jednoduchou väčšinou všetci členovia technickej komisie, každý členský štát s jedným hlasom, ktorý odovzdá stály člen alebo počas jeho neprítomnosti jeho zástupca. Správy alebo odôvodnené stanoviská technickej komisie musia uvádzať, či sa k nim dospelo jednomyseľne alebo jednoduchou väčšinou. V prípade menšiny musia vysvetliť závery alebo výhrady menšiny.
   3.   Zástupca Komisie Európskych spoločenstiev alebo osoba, ktorú určí, koná v rámci technickej komisie ako poradca.
   Článok 4
   Úrad predsedu technickej komisie zastáva každý polrok buď stály člen, alebo iný vymenovaný úradník štátu, ktorého zástupca zastáva v rovnakom období v správnej komisii úrad predsedu tejto komisie. Predseda technickej komisie podá správu o aktivitách technickej komisie, ako ich vyžaduje predseda správnej komisie.
   Článok 5
   Technická komisia môže zriadiť pracovné skupiny ad hoc na posúdenie osobitných otázok. Technická komisia opíše v pracovnom programe uvedenom v článku 7 úlohy, ktoré prevezmú takéto pracovné skupiny, časový plán na splnenie týchto úloh a finančné dosahy jej činnosti.
   Článok 6
   Sekretariát správnej komisie pripravuje a organizuje zasadnutia technickej komisie a vypracúva z nich zápisnice.
   Článok 7
   Technická komisia predkladá správnej komisii na schválenie podrobný pracovný program. Technická komisia taktiež každý rok podáva správnej komisii správu o svojich aktivitách a splnených úlohách v súvislosti s pracovným programom a tiež návrhy na jeho zmeny a doplnenia.
   Článok 8
   Všetky navrhované kroky technickej komisie, ktorými Komisii Európskych spoločenstiev vzniknú výdavky, podliehajú schváleniu zástupcom tejto inštitúcie.
   Článok 9
   Jazyky Technickej komisie sú rovnaké ako úradne uznávané jazyky inštitúcií Spoločenstva v súlade s článkom 290 Zmluvy o založení Európskeho spoločenstva.
   Článok 10
   Doplňujúce pravidlá ustanovené v prílohe sa taktiež uplatňujú aj v technickej komisii.
   Článok 11
   Toto rozhodnutie nahrádza rozhodnutie správnej komisie č. 169 (3).
   Článok 12
   Toto rozhodnutie sa uverejní v Úradnom vestníku Európskej únie.
   Uplatňuje sa od 1. marca 2005.

            Predseda Správnej komisie

         C.-J. VAN DEN BERG

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 631/2004 (Ú. v. EÚ L 100, 6.4.2004, s. 1).

      (2)  Ú. v. ES L 74, 27.3.1972, s. 1. Nariadenie naposledy zmenené a doplnené nariadením (ES) č. 631/2004.

      (3)  Ú. v. ES L 195, 11.7.1998, s. 46.

      PRÍLOHA
      DOPLŇUJÚCE PRAVIDLÁ TECHNICKEJ KOMISIE
      1.   Účasť na zasadnutiach

                  a)

                  Ak sa úradujúci predseda nemôže zúčastniť zasadnutia technickej komisie, jeho zástupca koná vo funkcii predsedu.

                  b)

                  Ak je potrebné, na zasadnutia technickej komisie môže jej členov sprevádzať jeden alebo viacerí odborníci kvôli charakteru problémov, ktorými sa budú zaoberať. Každá delegácia má spravidla najviac štyroch účastníkov.

                  c)

                  Zástupca Komisie Európskych spoločenstiev alebo člen sekretariátu, alebo iná osoba určená generálnym sekretárom správnej komisie sa zúčastňuje všetkých zasadnutí Technickej komisie alebo jej pracovných skupín ad hoc. Ak je to pre prerokúvanú otázku dôležité, týchto zasadnutí sa môže zúčastniť aj zástupca iných útvarov Komisie Európskych spoločenstiev.

            2.   Hlasovanie

                  a)

                  Keď stály člen technickej komisie vykonáva funkciu predsedu, jeho zástupca hlasuje namiesto neho.

                  b)

                  Ak sa niektorý prítomný člen zdrží hlasovania, predseda ho vyzve, aby vysvetlil svoje dôvody pre zdržanie sa hlasovania.

                  c)

                  Keď sa väčšina prítomných členov zdrží hlasovania, návrh predložený na hlasovanie sa nepokladá za zvážený.

            3.   Program

                  a)

                  Predbežný program každého zasadnutia technickej komisie vypracúva sekretariát po porade s predsedom technickej komisie. Pred podaním návrhu na zaradenie bodu do programu môže sekretariát, ak sa to javí potrebné, požiadať príslušné delegácie, aby svoje stanoviská k danej téme predložili písomne.

                  b)

                  Predbežný program spravidla pozostáva z bodov, ktoré požiadal zaradiť člen alebo zástupca Komisie Európskych spoločenstiev, a ak je to možné, súvisiace nóty sa sekretariátu doručia aspoň 20 pracovných dní pred začiatkom zasadnutia.

                  c)

                  Predbežný program sa zasiela členom technickej komisie, zástupcovi Komisie Európskych spoločenstiev a každej osobe, ktorá sa má zúčastniť zasadnutia, aspoň 10 pracovných dní pred začiatkom každého zasadnutia. Dokumenty týkajúce sa bodov programu sa im posielajú, len čo sú k dispozícii.

                  d)

                  Na začiatku každého zasadnutia schvaľuje technická komisia program zasadnutia. Jednomyseľný súhlas technickej komisie sa vyžaduje na zaradenie tých bodov do agendy programu zasadnutia, ktoré nie sú na predbežnom programe. Okrem súrnych prípadov môžu členovia technickej komisie zaujať svoje konečné stanovisko až do nasledujúceho zasadnutia pri bodoch, ktoré sú na predbežnom programe a ku ktorým nedostali príslušné dokumenty vo svojich jazykoch päť pracovných dní pred začiatkom zasadnutia.

            4.   Pracovné skupiny ad hoc

                  a)

                  Predsedom pracovných skupín ad hoc je odborník určený predsedom technickej komisie po porade so zástupcom Komisie Európskych spoločenstiev, alebo ak to nie je možné, odborník zastupujúci štát, ktorého zástupca v správnej komisii vykonáva funkciu predsedu Komisie.

                  b)

                  Predseda pracovnej skupiny ad hoc sa dostaví na zasadnutie technickej komisie, keď sa diskutuje o správe príslušnej pracovnej skupiny ad hoc.

            5.   Administratívne záležitosti

                  a)

                  Predseda technickej komisie môže dať sekretariátu akékoľvek pokyny na usporiadanie zasadnutí a na realizáciu aktivít v rámci náplne činností technickej komisie.

                  b)

                  Technická komisia sa zhromažďuje na základe pozývacieho listu, ktorý po porade s predsedom technickej komisie rozosiela sekretariát členom a zástupcovi Komisie Európskych spoločenstiev desať pracovných dní pred zasadnutím.

                  c)

                  Zápisnice sa spisujú po každom zasadnutí a schvália sa spravidla na nasledujúcom zasadnutí.


title: Rozhodnutie Komisie z 18. marca 2002 o uzatvorení dohody vo forme výmeny listov medzi Európskym spoločenstvom a Chorvátskou republikou, ktorá sa týka osvedčenia uvedeného v odseku 6 Dohody o vzájomných preferenčných koncesiách pre určité vína [oznámené pod číslom dokumentu C(2002)666]

text:
Dôležité právne oznámenie

|

32002D0501

Úradný vestník L 169 , 28/06/2002 S. 0063 - 0063

		Rozhodnutie Komisiez 18. marca 2002o uzatvorení dohody vo forme výmeny listov medzi Európskym spoločenstvom a Chorvátskou republikou, ktorá sa týka osvedčenia uvedeného v odseku 6 Dohody o vzájomných preferenčných koncesiách pre určité vína[oznámené pod číslom dokumentu C(2002)666](2002/501/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 2001/918/ES [1] a 2001/919ES [2] o uzatvorení Dodatkového protokolu, ktorým sa upravujú obchodné aspekty Predbežnej dohody medzi Európskym spoločenstvom na jednej strane a Chorvátskou republikou na druhej strane s cieľom zohľadniť výsledok z rokovaní medzi týmito stranami, ktoré sa týkali vzájomných preferenčných koncesií na určité vína, vzájomného uznania, ochrany a kontroly názvov vín a vzájomného uznania, ochrany a kontroly označení liehovín a aromatizovaných nápojov, a najmä na jeho článok 3,keďže:(1) Uvedenými rozhodnutiami uzavrela Rada s Chorvátskou republikou dodatkové protokoly zahrňujúce dohody o vzájomných preferenčných koncesiách pre určité vína a o vzájomnom uznávaní, ochrane a kontrole názvov vín a o vzájomnom uznávaní, ochrane a kontrole označení liehovín a aromatizovaných nápojov, ďalej ako "dodatkové protokoly o víne". Dodatkové protokoly o víne sa uplatňujú od 1. januára 2002.(2) Odsek 6 prílohy I (Dohoda o vzájomných preferenčných obchodných koncesiách pre určité vína) dodatkových protokolov o víne k dohode o stabilizácii a pridružení a dočasnej dohody, uzatvorených 7. decembra 2001, stanovuje, že udelenie tarifných koncesií je podmienené predložením osvedčenia, ktoré potvrdzuje, že dotyčné víno je v súlade s bodom 5 písm. b) a ktoré vydal úradný subjekt uznaný oboma stranami uvedený v spoločne vypracovaných zoznamoch.(3) Komisia v mene spoločenstva a Chorvátska republika v dodatkových protokoloch o víne k dohode o stabilizácii a pridružení a k dočasnej dohode dohodli vykonávacie pravidlá týkajúce sa uvedeného osvedčenia. Preto by mala Komisia schváliť uvedené pravidlá vo forme výmeny listov.(4) Opatrenia tohto rozhodnutia a pripojené výmeny listov sú v súlade so stanoviskom Výboru pre colný kódex,ROZHODLA TAKTO:Článok 1Týmto sa v mene spoločenstva schvaľuje Dohoda vo forme výmeny listov medzi Európskym spoločenstvom a Chorvátskou republikou týkajúca sa osvedčenia uvedeného v odseku 6 prílohy I Dohody o vzájomných preferenčných obchodných koncesiách pre určité vína.Text dohody je pripojený k tomuto nariadeniu.Generálny riaditeľ pre hospodárstvo a rozvoj vidieka je splnomocnený podpísať dohodu vo forme výmeny listov.Článok 2Toto nariadenie sa uverejní v Úradnom vestníku Európskych spoločenstiev.V Bruseli 18. marca 2002Za KomisiuFranz Fischlerčlen Komisie[1] Ú. v. ES L 342, 27.12.2001, s. 42.[2] Ú. v. ES L 342, 27.12.2001, s. 60.--------------------------------------------------


title: Rozhodnutie Rady (EÚ) 2015/2238 z 30. novembra 2015, ktorým sa vymenúva holandský náhradník Výboru regiónov

text:
               3.12.2015

               SK

               Úradný vestník Európskej únie

               L 317/36

         ROZHODNUTIE RADY (EÚ) 2015/2238
   z 30. novembra 2015,
   ktorým sa vymenúva holandský náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1573 (4) z 18. septembra 2015 bola pani Nienke HOMANOVÁ vymenovaná za náhradníčku do 25. januára 2020.

               (2)

               V dôsledku skončenia funkčného obdobia pani Nienke HOMANOVEJ sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               pán H. (Henk) STAGHOUWER, Member of the Executive Council of the Province of Groningen.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 30. novembra 2015

            Za Radu

            predseda

         É. SCHNEIDER

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.

      (4)  Ú. v. EÚ L 245, 22.9.2015, s. 10.